Legal Document

Category: 443

Text:
12. ΑΝΑΓΚ. ΝΟΜΟΣ υπ’ αριθ. 82 της 29 Ιουλ./7 Αυγ. 1967 (ΦΕΚ Α΄ 136) Περί καταργήσεως της φορολογίας αυτομάτου υπερτιμήματος και του προοδευτικού φόρου μεταβιβάσεως ακινήτων. Άρθρ.1.-1.Καταργούνται από της ισχύος του παρόντος αι διατάξεις των άρθρ. 1 έως 10 και 11 παρ. 2 και 3 του Νόμ. 4459/1965 «περί τροποποιήσεως των διατάξεων περί φορολογίας μεταβιβάσεως ακινήτων και επιβολής φόρου επί του αυτομάτου υπερτιμήματος οικοπέδων και άλλων τινών διατάξεων», ως αύται ισχύουν. 2.Αι μέχρι της ισχύος του παρόντος εκκρεμείς υποθέσεις φόρου αυτομάτου υπερτιμήματος, είτε ενώπιον των Φορολογικών Αρχών είτε των Φορολογικών Δικαστηρίων θεωρούνται περαιωθείσαι, τιθέμεναι εις το αρχείον δια πράξεως του αρμοδίου Οικονομικού Εφόρου. 3.Ο τυχόν μέχρι της ισχύος του παρόντος βεβαιωθείς και μη καταβληθείς συμπληρωματικός φόρος αυτομάτου υπερτιμήματος, διαγράφεται, ο δε καταβληθείς δεν επιστρέφεται. Άρθρ.2.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 27.Α.θ.12 Φορολογία Μεταβίβασης Ακινήτων και Πλοίων